
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1308 

27 Αυγούστου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός αμοιβής των μελών των Ειδικών Επιτρο¬ 
πών Τεχνικοοικονομικής Αξιολόγησης για την υπο¬ 
στήριξη της Κύριας Επιτροπής Αξιολόγησης των 


υποβληθεισών επενδυτικών προτάσεων στο πλαί¬ 
σιο του Μέτρου 2.1, δράση 2.1.3. του ΕΠΑΝ του Το- 
μέα Ενέργειας του Υπουργείου Ανάπτυξης (Β' Προ¬ 
κήρυξη-α'κύκλος"). 1 

Απόκτηση της Ελληνικής Ιθαγένειας από την ομογενή 
Ντζεϊράνοβα Αντζέλικα του Πάβελ και της Βαρβά¬ 
ρας, σύζυγος Κωνσταντίνου Φιλιππίδη. 2 

Απόκτηση της Ελληνικής Ιθαγένειας από την ομογενή 
Νεμπιερίτζε Κλάρα, σύζυγος Νεμπιερίτζε Μεράμπ, 

το γένος Κοσμάνοβ Αλέξανδρου. 3 

Απόκτηση της Ελληνικής Ιθαγένειας από την ομογενή 
Ασλαμάζοβα Βέρα, σύζυγος Ποντγκόρνϊι Ιβάν, το 

γένος Ασλαμάζοβ Θεοδώρου. 4 

Απόκτηση της Ελληνικής Ιθαγένειας από την ομογενή 
Αρζίεβα Ναντέζντα σύζυγος Αρζίδη Ορέστη το γέ¬ 
νος Κανακίδη. 5 

Απόκτηση της Ελληνικής Ιθαγένειας από τον ομογενή 
Κατιρτσίεβ Λεονιντ του Αλκιβιάτ και της Σάρρας... 6 

Απόκτηση της Ελληνικής Ιθαγένειας από την ομογενή 
Κατιρτσίεβα Τατιάνα σύζυγος Κατιρτσίεβ Φέλιξτο 

γένος Μπολίεβ Βαλεντίν. 7 

Απόκτηση της Ελληνικής Ιθαγένειας από την ομογενή 
Κατιρτσίεβα Άννα σύζυγος Κατιρτσίεβ Αντήπ, το 

γένος Σετσώβ Ματθαίου. 8 

Απόκτηση της Ελληνικής Ιθαγένειας από τον ομογενή 

Κατιρτσίεβ Νικολάϊ του Αντήπ και της Άννας. 9 

Απόκτηση της Ελληνικής Ιθαγένειας από την ομογενή 
Κατιρτσίεβα Χατούνα σύζυγος Κατιρτσίεβ Λεονίντ 

το γένος Τσικλαούρι Ντζεμάλι. 10 

Απόκτηση της Ελληνικής Ιθαγένειας από τον ομογενή 

Κατιρτσίεβ Φέλιξτου Αλκιβιάτ και της Σάρρας. 11 

Απόκτηση της Ελληνικής Ιθαγένειας από την ομογενή 
Καρίμποβ Εύα, σύζυγος Καρίμποβ Μιχαήλ, το γέ¬ 
νος Καρίμποβ Θεοφύλακτου. 12 

Απόκτηση της Ελληνικής Ιθαγένειας από την ομογενή 
Νεμπιερίτζε Νίνο, σύζυγος Κουτσισβίλι Αμιράν, το 
γένος Νεμπιερίτζε Μεράμπ. 13 


Σύσταση Αμιγούς Αναπτυξιακής Δημοτικής Επιχείρη¬ 
ση Δήμου Αριστομένους(Α.Δ.Ε.Δ.ΑΡ.). 14 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην αριθμ. 29980/9.1.2004 
απόφαση του Γενικού Γραμματέα Περιφέρειας 
Κρήτης. 15 


ΑΠΟΦΑΣΕΙ Σ 

Αριθ. 2/43121/0022 (1) 

Καθορισμός αμοιβής των μελών των Ειδικών Επιτροπών 
Τεχνικοοικονομικής Αξιολόγησης για την υποστήριξη 
της Κύριας Επιτροπής Αξιολόγησης των υποβληθει¬ 
σών επενδυτικών προτάσεων στο πλαίσιο του Μέτρου 
2.1, δράση 2.1.3. του ΕΠΑΝ του Τομέα Ενέργειας του 
Υπουργείου Ανάπτυξης (Β' Προκήρυξη - α' κύκλος). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» που προστέθηκε με 
το άρθρο 27 του Ν. 2081/1992 και αντικαταστάθηκε με την 
παρ. 2Ατου άρθρου 1 του Ν. 2469/1997. 

2. Τις διατάξεις του Ν.2860/2000 (ΦΕΚ/Α/251/14.11. 
2000) «Διαχείριση, παρακολούθηση και έλεγχος του ΚΠΣ 
και άλλες διατάξεις», όπως συμπληρώθηκε με την παράγρ. 
1 του άρθρου 17 του Ν. 3193/2003 (ΦΕΚ Α' 266/20.11. 
2003). 

3. Τις διατάξεις του Ν.849/1978, όπως συμπληρώθηκε 
με το άρθρο 8 του Ν. 2129/1993. 

4. Τις διατάξεις του Π.Δ. 4/2002 «Εκτέλεση ενεργειών 
τεχνικής βοήθειας - στήριξης και διαχείριση των αντίστοι¬ 
χων πόρων». 

5. Τις διατάξεις του Π.Δ. 27/1.2.1996 (ΦΕΚ 19/Α/1.2. 
1996) «Συγχώνευση των Υπουργείων Τουρισμού, Βιομη¬ 
χανίας Ενέργειας και Τεχν/γίας και Εμπορίου στο Υπουρ¬ 
γείο Ανάπτυξης». 

6. Τις διατάξεις του Π.Δ. 381/1999 (ΦΕΚ 168/Α/16.6. 
1989) «Οργανισμός του Υπουργείου Βιομηχανίας, Ενέρ¬ 
γειας και Τεχν/γίας», όπως τροποποιήθηκε και συμπλη¬ 
ρώθηκε με το Π.Δ. 191/1996 (ΦΕΚ 154/Α/10.7.1996). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


7. Την 0(2001) 500/14.3.2001 Απόφαση της Ευρωπαϊ¬ 
κής Ένωσης με την οποία εγκρίνεται το Επιχειρησιακό 
Πρόγραμμα Ανταγωνιστικότητα. 

8. Την με αριθμό Πρωτ. 1466/ΕΥΣ 105/17.1.2002 Από¬ 
φαση του Υφυπουργού Εθν. Οικονομίας «Περί καθορι¬ 
σμού των στοιχείων που περιλαμβάνονται στο ετήσιο 
πρόγραμμα ενεργειών τεχνικής βοήθειας - στήριξης 
κ.λπ....» 

9. Τις διατάξεις του άρθρου 17 του Ν. 3193/2003 (ΦΕΚ 
266 Α /20.11.2003) «Κανόνες τιμολόγησης, ρύθμισης 
Φ.Π.Α. ηλεκτρονικών υπηρεσιών και άλλες διατάξεις». 

10. Του Οδηγού διαδικασιών και επιλέξιμων ενεργειών 
Τεχνικής Βοήθειας Στήριξης του ΚΠΣ2000 - 2006 και της 
Εγκυκλίου με ΑΠ. 60630/ΕΥΣ 5671/16.9.2003του Υπουρ¬ 
γείου Οικονομίας και Οικονομικών. 

ΙΙ.ΤηνΣΑΕ 061/3 του Π.Δ.Ε., στην οποία εντάχθηκε το 
έργο με κωδ. αριθμό 2002ΣΕ06130007 και τίτλο «Δαπά¬ 
νες Τεχνικής Βοήθειας - Στήριξης του Τομέα Ενέργειας 
του Υπουργείου Ανάπτυξης, για το ΕΠΑΝ». 

12. Την απόφαση με Α.Π. 3265/16.7.2002 (ΦΕΚ 760/Β7 
12.6.03) του Υπουργού Ανάπτυξης με την οποία μεταβι¬ 
βάσθηκε η αρμοδιότητα ανάθεσης ενεργειών τεχνικής 
βοήθειας στις Υπηρεσίες Ενέργειας του Υπουργείου Ανά¬ 
πτυξης. 

13. Την απόφαση του Υπουργείου Ανάπτυξης με αριθμ. 
Φ 90.1/22147/1331/12.12.2003 «Επανασύσταση Ειδικών 
Επιτροπών για την υποστήριξη της Κύριας Επιτροπής 
Αξιολόγησης των υποβληθεισών επενδυτικών προτάσε¬ 
ων στο πλαίσιο του Μέτρου 2.1. «Ενίσχυση Επενδύσεων 
σε συστήματα Συμπαραγωγής, ΑΠΕ και Εξοικονόμηση 
Ενέργειας» του Άξονα Προτεραιότητας 2, του ΕΠΑΝ του 
Τομέα Ενέργειας του Υπουργείου Ανάπτυξης (ΦΕΚ 1859/ 
Β'/12.12.2003). 

14. Τις διατάξεις του άρθρου 17 παρ. 2 εδάφιο γ' του 
Ν. 3205/2003 (ΦΕΚ 297/Α723.12.2003). 

15. Το γεγονός ότι η δαπάνη που θαπροκληθείαπότην 
παρούσα απόφαση η οποία θα ανέρχεται στο ποσό των 
δεκατριών χιλιάδων πεντακοσίων (13.500 €) ευρώ, θα βα¬ 
ρύνει τις εγκεκριμένες πιστώσεις της Εθνικής Τεχνικής 
Βοήθειας του Ε.Π.ΑΝ Γ' ΚΠΣ, ΣΑΕ 061/3 έργο με τίτλο 
«Δαπάνες Τεχνικής Βοήθειας - Στήριξηςτου Τομέα Ενέρ¬ 
γειας του Υπουργείου Ανάπτυξης, για το ΕΠΑΝ» και κω¬ 
δικό αριθμό 2002ΣΕ06130007. 

16. Την ανάγκη καθορισμού αμοιβής των μελών των Ει¬ 
δικών Επιτροπών που συγκροτήθηκαν με τη παραπάνω 
απόφαση (σχετικό 13). 

17. Την αριθ. 14650/ΔΙΟΕ857519/Β/17.3.2004 «Καθορι¬ 
σμός αρμοδιοτήτων των Υφυπουργών Οικονομίας και Οι¬ 
κονομικών», αποφασίζουμε: 

Καθορίζουμε την μηνιαία αμοιβή και για το χρονικό διά¬ 
στημα από 28.1.2003 μέχρι 30.4.2003, των μελών των Ει¬ 
δικών Επιτροπών για την υποστήριξη της Κύριας Επιτρο¬ 
πής Αξιολόγησης των υποβληθεισών επενδυτικών προτά¬ 
σεων στο πλαίσιο του Μέτρου 2.1, δράση 2.1.3. του ΕΠΑΝ 
του Τομέα Ενέργειας του Υπουργείου Ανάπτυξης, λόγω 
της ιδιαίτερης σημασίας του έργου για την οικονομία της 
Χώρας, ως ακολούθως: 

1. της Ειδικής Επιτροπής Χρηματοοικονομικής Αξιολό¬ 
γησης σε τριακόσια ευρώ (300 €), για κάθε μέλος. 

2. της Ειδικής Επιτροπής Γραμματειακής Υποστήριξης, 
σε εκατόν πενήντα ευρώ (150 €), για κάθε μέλος. 

Οι ανωτέρω αποζημιώσεις περικόπτονται σύμφωνα με 
το τελευταίο εδάφιο της περίπτωσης (γ) της παραγρά¬ 
φου 2 του άρθρου 17του Ν. 2305/2003. 


Η σχετική δαπάνη, βαρύνει τις εγκεκριμένες πιστώσεις 
τηςΤεχνικής Βοήθειας-Στήριξηςτου Ε.Π.ΑΝ Γ ΚΠΣ, ΣΑΕ 
061/3, έργο με τίτλο «Δαπάνες Τεχνικής Βοήθειας - Στή¬ 
ριξης του Τομέα Ενέργειας του Υπουργείου Ανάπτυξης, 
για το ΕΠΑΝ» και κωδικό αριθμό 2002ΣΕ06130007. 

Για την είσπραξη της αποζημίωσης, οι Δικαιούχοι υπο¬ 
βάλλουν όλα τα προβλεπόμενα δικαιολογητικά, στον 
Υπόλογο Διαχειριστή, οποίος, μετά τον έλεγχο αυτών και 
αποπληρωμή των μελών τα υποβάλλει στην αρμόδια 
Υ.Δ. Ε., για τον έλεγχο νομιμότητας και κανονικότητας της 
σχετικής δαπάνης, σύμφωνα με τις διατάξειςτων άρθρων 
7 και 8του Π.Δ. 4/2002. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Αυγούστου 2004 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

ΠΕΤΡΟΣ ΔΟΥΚΑΣ ΔΗΜΗΤΡΗΣ ΣΙΟΥΦΑΣ 

-♦- 

( 2 ) 

Απόκτηση της Ελληνικής Ιθαγένειας από την ομογενή 
Ντζεϊράνοβα Αντζέλικατου Πάβελ και της Βαρβάρας, 
σύζυγος Κωνσταντίνου Φιλιππίδη. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Με την 4353/3.8.2004 απόφαση του Γενικού Γραμματέα 
Περιφέρειας Κρήτης, που εκδόθηκε σύμφωνα με τις κεί¬ 
μενες διατάξεις, γίνεται δεκτήη από 12.7.2001 αίτηση της 
ομογενούς Ντζεϊράνοβα Αντζέλικα του Πάβελ και της 
Βαρβάρας, σύζυγος Κωνσταντίνου Φιλιππίδη, περί απο- 
κτήσεως της Ελληνικής Ιθαγένειας και εγκρίνεται ο εξελ- 
ληνισμός του επωνύμου της από Ντζεϊράνοβα σε Ντζεϊ- 
ρανίδη. 

Την Ελληνική Ιθαγένεια αποκτά η ανωτέρω ομογενής 
από της δόσεως του όρκου του Έλληνα Πολίτη εντός 
έτους από την δημοσίευση της παρούσας απόφασης 
στην Εφημερίδα της Κυβέρνησης. 

Ο Γ ενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 

-♦- 

(3) 

Απόκτηση της Ελληνικής Ιθαγένειας από την ομογενή Νε- 
μπιερίτζε Κλάρα, σύζυγος Νεμπιερίτζε Μεράμπ, το γέ¬ 
νος Κοσμάνοβ Αλέξανδρου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Με την 6450/3.8.2004 απόφαση του Γενικού Γ ραμματέα 
Περιφέρειας Κρήτης, που εκδόθηκε σύμφωνα με τις κεί¬ 
μενες διατάξεις, γίνεται δεκτή η από 10.1.2001 αίτηση της 
ομογενούς Νεμπιερίτζε Κλάρα, σύζυγος Νεμπιερίτζε Με¬ 
ράμπ, το γένος Κοσμάνοβ Αλέξανδρου περί αποκτήσεως 
της Ελληνικής Ιθαγένειας. 

Την Ελληνική Ιθαγένεια αποκτά η ανωτέρω ομογενής 
από της δόσεως του όρκου του Έλληνα Πολίτη εντός 
έτους από την δημοσίευση της παρούσας απόφασης 
στην Εφημερίδα της Κυβέρνησης. 

Ο Γ ενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 

(4) 

Απόκτηση της Ελληνικής Ιθαγένειας από την ομογενή 
Ασλαμάζοβα Βέρα, σύζυγος Ποντγκόρνϊι Ιβάν, το γέ¬ 
νος Ασλαμάζοβ Θεοδώρου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Με την 6415/3.8.2004 απόφαση του Γενικού Γραμματέα 
Περιφέρειας Κρήτης, που εκδόθηκε σύμφωνα με τις κεί¬ 
μενες διατάξεις, γίνεται δεκτή η από 12.7.2002 αίτηση της 
ομογενούς Ασλαμάζοβα Βέρα, σύζυγος Ποντγκόρνϊι 
Ιβάν, το γένος Ασλαμάζοβ Θεοδώρου περί αποκτήσεως 
της Ελληνικής Ιθαγένειας όπως και ο εξελληνισμός του 
επωνύμου της από Ασλαμάζοβα σε Ασλαμαζίδη. 

Την Ελληνική Ιθαγένεια αποκτά η ανωτέρω ομογενής 
από της δόσεως του όρκου του Έλληνα Πολίτη εντός 
έτους από την δημοσίευση της παρούσας απόφασης 
στην Εφημερίδα της Κυβέρνησης. 

Ο Γ ενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 

-*- 

(5) 

Απόκτηση της Ελληνικής Ιθαγένειας από την ομογενή Αρ- 
ζίεβα Ναντέζντα σύζυγος Αρζίδη Ορέστη το γένος Κα- 
νακίδη. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Με την 4297/3.8.2004 απόφαση του Γ ενικού Γ ραμματέα 
Περιφέρειας Κρήτης, που εκδόθηκε σύμφωνα με τις κεί¬ 
μενες διατάξεις, γίνεται δεκτή η από 1.4.2004 αίτηση της 
ομογενούς Αρζίεβα Ναντέζντα σύζυγος Αρζίδη Ορέστη 
το γένος Κανακίδη περί αποκτήσεως της Ελληνικής Ιθα¬ 
γένειας και εγκρίνεται ο εξελληνισμός του επωνύμου της 
από Αρζίεβα σε Αρζίδη . 

Την Ελληνική Ιθαγένεια αποκτά η ανωτέρω ομογενής 
από της δόσεως του όρκου του Έλληνα Πολίτη εντός 
έτους από την δημοσίευση της παρούσας απόφασης 
στην Εφημερίδα της Κυβέρνησης. 

Ο Γ ενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 

-♦- 

( 6 ) 

Απόκτηση της Ελληνικής Ιθαγένειας από τον ομογενή Κα- 
τιρτσίεβ Λεονινττου Αλκιβιάτ και της Σάρρας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Με την 14348/03/3.8.2004 απόφαση του Γενικού Γραμ¬ 
ματέα Περιφέρειας Κρήτης, που εκδόθηκε σύμφωνα με 
τις κείμενες διατάξεις, γίνεται δεκτή η από 20.10.2001 αί¬ 
τηση του ομογενούς Κατιρτσίεβ Λεονινττου Αλγκιβιάτ και 
της Σάρρας περί αποκτήσεως της Ελληνικής Ιθαγένειας. 

Την Ελληνική Ιθαγένεια αποκτά ο ανωτέρω ομογενής 
από της δόσεως του όρκου του Έλληνα Πολίτη εντός 
έτους από την δημοσίευση της παρούσας απόφασης 
στην Εφημερίδα της Κυβέρνησης. 


(7) 

Απόκτηση της Ελληνικής Ιθαγένειας από την ομογενή Κα- 
τιρτσίεβα Τατιάνα σύζυγος Κατιρτσίεβ Φέλιξτο γένος 
Μπολίεβ Βαλεντίν. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Με την 20264/03/3.8.2004 απόφαση του Γ ενικού Γ ραμ¬ 
ματέα Περιφέρειας Κρήτης, που εκδόθηκε σύμφωνα με 
τις κείμενες διατάξεις, γίνεται δεκτή η από 20.10.2001 αί¬ 
τηση της ομογενούς Κατιρτσίεβα Τατιάνα σύζυγος Κα- 
τιρτσίεβ Φέλιξ το γένος Μπολίεβ Βαλεντίν περί αποκτή¬ 
σεως της Ελληνικής Ιθαγένειας. 

Την Ελληνική Ιθαγένεια αποκτά η ανωτέρω ομογενής 
από της δόσεως του όρκου του Έλληνα Πολίτη εντός 
έτους από την δημοσίευση της παρούσας απόφασης 
στην Εφημερίδα της Κυβέρνησης. 

Ο Γενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 

-♦- 

( 8 ) 

Απόκτηση της Ελληνικής Ιθαγένειας από την ομογενή Κα- 
τιρτσίεβα Άννα σύζυγος Κατιρτσίεβ Αντήπ, το γένος 
Σετσώβ Ματθαίου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Μετην 4432/3.8.2004 απόφαση του Γενικού Γραμματέα 
Περιφέρειας Κρήτης, που εκδόθηκε σύμφωνα με τις κεί¬ 
μενες διατάξεις, γίνεται δεκτή η από 13.12.2002 αίτηση 
θεραπείας της ομογενούς Κατιρτσίεβα Άννας, σύζυγος 
Κατιρτσίεβ Αντήπ, το γένος Σέτσωβ Ματθαίου περί απο¬ 
κτήσεως της Ελληνικής Ιθαγένειας και εγκρίνεται ο εξελ- 
ληνισμόςτου επωνύμου της από Κατιρτσίεβα σε Κατρίδη. 

Την Ελληνική Ιθαγένεια αποκτά η ανωτέρω ομογενής 
από της δόσεως του όρκου του Έλληνα Πολίτη εντός 
έτους από την δημοσίευση της παρούσας απόφασης 
στην Εφημερίδα της Κυβέρνησης. 

Ο Γενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 
-♦- 

Ο) 

Απόκτηση της Ελληνικής Ιθαγένειας από τον ομογενή Κα- 
τιρτσίεβ Νικολάϊτου Αντήπ και της Άννας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Μετην 4430/3.8.2004 απόφαση του Γενικού Γ ραμματέα 
Περιφέρειας Κρήτης, που εκδόθηκε σύμφωνα με τις κεί¬ 
μενες διατάξεις, γίνεται δεκτή η από 13.12.2002 αίτηση 
θεραπείας του ομογενούς Κατιρτσίεβ Νικολάϊτου Αντήπ 
καιτης Άννας περί αποκτήσεωςτης Ελληνικής Ιθαγένειας 
και εγκρίνεται ο εξελληνισμός του κυρίου ονόματος και 
του επωνύμου από Κατιρτσίεβ Νικολάϊ σε Κατρίδης Νικό¬ 
λαος. 

Την Ελληνική Ιθαγένεια αποκτά ο ανωτέρω ομογενής 
από της δόσεως του όρκου του Έλληνα Πολίτη εντός 
έτους από την δημοσίευση της παρούσας απόφασης 
στην Εφημερίδα της Κυβέρνησης. 


Ο Γ ενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 


Ο Γ ενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 

( 10 ) 

Απόκτηση της Ελληνικής Ιθαγένειας από την ομογενή Κα- 
τιρτσίεβα Χατούνα σύζυγος Κατιρτσίεβ Λεονίντ το γέ¬ 
νος Τσικλαούρι Ντζεμάλι. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Με την 2316/03/3.8.2004 απόφαση του Γενικού Γραμ¬ 
ματέα Περιφέρειας Κρήτης, που εκδόθηκε σύμφωνα με 
τις κείμενες διατάξεις, γίνεται δεκτή η από 20.10.2001 αί¬ 
τηση της ομογενούς Κατιρτσίεβα Χατούνα σύζυγος Κα- 
τιρτσίεβ Λεονίντ το γένος Τσικλαούρι Ντζεμάλι περί απο- 
κτήσεωςτης Ελληνικής Ιθαγένειας. 

Την Ελληνική Ιθαγένεια αποκτά η ανωτέρω ομογενής 
από της δόσεως του όρκου του Έλληνα Πολίτη εντός 
έτους από την δημοσίευση της παρούσας απόφασης 
στην Εφημερίδα της Κυβέρνησης. 

Ο Γενικός Γραμματέας Περιφέρειας 
ΣΕΡΑΦΕΙΜ ΤΣΟΚΑΣ 
-♦- 

( 11 ) 

Απόκτηση της Ελληνικής Ιθαγένειας από τον ομογενή Κα- 
τιρτσίεβ Φέλιξτου Αλκιβιάτ και της Σάρρας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Με την 2317/03/3.8.2004 απόφαση του Γενικού Γραμ¬ 
ματέα Περιφέρειας Κρήτης, που εκδόθηκε σύμφωνα με 
τις κείμενες διατάξεις, γίνεται δεκτή η από 20.10.2001 αί¬ 
τηση του ομογενούς Κατιρτσίεβ Φέλιξ του Αλγκιβιάτ και 
της Σάρρας περί αποκτήσεως της Ελληνικής Ιθαγένειας. 

Την Ελληνική Ιθαγένεια αποκτά ο ανωτέρω ομογενής 
από της δόσεως του όρκου του Έλληνα Πολίτη εντός 
έτους από την δημοσίευση της παρούσας απόφασης 
στην Εφημερίδα της Κυβέρνησης. 

Ο Γενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 
-♦- 

( 12 ) 

Απόκτηση της Ελληνικής Ιθαγένειας από την ομογενή Κα- 
ρίμποβ Εύα, σύζυγος Καρίμποβ Μιχαήλ, το γένος Κα- 
ρίμποβ Θεοφύλακτου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Μετην 5727/3.8.2004 απόφαση του Γενικού Γραμματέα 
Περιφέρειας Κρήτης, που εκδόθηκε σύμφωνα με τις κεί¬ 
μενες διατάξεις, γίνεται δεκτή η από 20.7.2001 αίτηση της 
ομογενούς Καρίμποβ Εύα, σύζυγος Καρίμποβ Μιχαήλ, το 
γένος Καρίμποβ Θεοφύλακτου περί αποκτήσεως της Ελ¬ 
ληνικής Ιθαγένειας και εγκρίνεται ο εξελληνισμός του 
επωνύμου της από Καρίμποβ σε Καρυπίδη. 

Την Ελληνική Ιθαγένεια αποκτά η ανωτέρω ομογενής 
από της δόσεως του όρκου του Έλληνα Πολίτη εντός 
έτους από την δημοσίευση της παρούσας απόφασης 
στην Εφημερίδα της Κυβέρνησης. 

Ο Γενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 


(13) 

Απόκτηση της Ελληνικής Ιθαγένειας από την ομογενή Νε- 
μπιερίτζε Νίνο, σύζυγος Κουτσισβίλι Αμιράν, το γένος 
Νεμπιερίτζε Μεράμπ. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Με την 6451/3.8.2004 απόφαση του Γ ενικού Γ ραμματέα 
Περιφέρειας Κρήτης, που εκδόθηκε σύμφωνα με τις κείμε¬ 
νες διατάξεις, γίνεται δεκτή η από 2002 αίτηση της ομογε¬ 
νούς Νεμπιερίτζε Νίνο, σύζυγος Κουτσισβίλι Αμιράν, το γέ¬ 
νος Νεμπιερίτζε Μεράμπ περί αποκτήσεως της Ελληνικής 
Ιθαγένειας. 

Την Ελληνική Ιθαγένεια αποκτά η ανωτέρω ομογενής από 
της δόσεωςτου όρκου του Έλληνα Πολίτη εντός έτους από 
την δημοσίευση της παρούσας απόφασης στην Εφημερίδα 
της Κυβέρνησης. 

Ο Γ ενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 

-♦- 

Αριθ. 12055 (14) 

Σύσταση Αμιγούς Αναπτυξιακής Δημοτικής Επιχείρηση Δή¬ 
μου Αριστομένους(Α.Δ.Ε.Δ.ΑΡ.) 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 277 του Δ. Κ. Κ(Π .Δ.410/95) 
«περί συστάσεως και νομικής φύσης των Επιχειρήσεων 
των ΟΤΑ". 

2. Τις διατάξεις του άρθρου 21 παρ. 16 Ν. 2218/94 και άρ¬ 
θρο 5 παρ. 10Ν. 2307/95, και άρθρο 11 παρ. 22 Ν. 2503/97. 

3. Τις αριθμ. 54 και 97/2003 αποφάσεις του Δ.Σ Αριστο- 
μένους με τις οποίες αποφασίζεται η σύσταση αμιγούς 
Δημοτικής Επιχείρησης Ανάπτυξης, ανατίθεται η σύνταξη 
της αντίστοιχης Οικονομοτεχνικής Μελέτης, και καθορί- 
ζονταιτα άρθρα του καταστατικού αυτής, σύμφωνα μετά 
οριζόμενα στις ανωτέρω διατάξεις. 

4. Την Μελέτη Σύστασης της Αμιγούς Αναπτυξιακής Δη¬ 
μοτικής Επιχείρησης Δήμου Αριστομένους, και το Α.Π.οικ. 
7329/18.5.2004 Πρωτόκολλο Παράδοσης -Παραλαβής του 
Επιβλέποντος την ανωτέρω Μελέτη, αποφασίζουμε: 

Συνιστούμε στον Δήμο Αριστομένους Αμιγή Αναπτυξια¬ 
κή Δημοτική Επιχείρηση, που διέπεται από τα ακόλουθα 
άρθρα: 

Άρθρο 1 

Σύσταση και Νομική Μορφή 

Συνίσταται ΑΜΙΓΗΣ ΕΠΙΧΕΙΡΗΣΗ του Δήμου Αριστομέ- 
νους, διεπομένη από τα Άρθρα 277 επόμενα του ΔΚΚ (Π.Δ. 
410/95-ΦΕΚΑ’ 231). 

Η παραπάνω Επιχείρηση αποτελεί Νομικό Πρόσωπο Ιδιω¬ 
τικού Δικαίου και διέπεται από τους κανόνες της Ιδιωτικής 
Οικονομίας. 

Άρθρο 2 

Επωνυμία 

Επωνυμία της επιχείρησης είναι: «ΑΝΑΠΤΥΞΙΑΚΗ ΔΗΜΟ¬ 
ΤΙΚΗ ΕΠΙΧΕΙΡΗΣΗ ΔΗΜΟΥ ΑΡΙΣΤΟΜΕΝΟΥΣ -Α.Δ.Ε.Δ.ΑΡ» 

Άρθρο 3 

Έτος Ίδρυσης - Διάρκεια 

Η Διάρκεια της επιχείρησης ορίζεται 20ετής, αρχομένης 

από την βέβαια και ακριβή ημερομηνία της -κατά νόμο- τή¬ 
ρησης των όρων δημοσιότητάς της, ήτοι της δημοσίευσης 
της απόφασης του Δημοτικού Συμβουλίου Αριστομένους, 
περί σύστασης της επιχείρησης στην Εφημερίδα της Κυ- 
βερνήσεως, υπό τον όρο ότι το Δημοτικό Συμβούλιο θα δύ- 
ναται με απόφασή του να την καταργεί: 

Άρθρο 4 
Έδρα 

Έδρα της επιχείρησης ορίζεται ο Δήμος Αριστομένους, 
και συγκεκριμένα το Δημοτικό Διαμέρισμα του Δήμου, ο 
Αριστομένης. 

Άρθρο 5 

Σκοπός 

Αναλυτικότερα, ο Σκοπός της Επιχείρησης είναι: 

• Η εκτέλεση έργων τα οποία εμπίπτουν κατά κανόνα ή 
ταυτίζονται με τις αποκλειστικές αρμοδιότητες του Δήμου 
και αποβλέπουν στην εξυπηρέτηση των αναγκώντων δημο¬ 
τών του, αλλά και στην προώθηση της κοινωνικής, πολιτι¬ 
στικής και οικονομικής ανάπτυξης της δημοτικής περιοχής. 
Επίσης, η εκτέλεση έργων κοινωνικοοικονομικής ανάπτυ¬ 
ξης, τα οποία αφορούν στην ευρύτερη όμορη διαδημοτική 
περιοχή και απαιτούν την διαδημοτική συνεργασία. 

• Η παραγωγή αγαθών ή / και η παροχή υπηρεσιών που 
έχουν σκοπό την εξυπηρέτηση του κοινού. 

• Η ανάπτυξη δραστηριοτήτων, που έχουν σκοπό την 
πραγματοποίηση εσόδων. 

Ενδεικτικά, και όχι περιοριστικά, οι σκοποί της επιχείρη¬ 
σης είναι: 

1. Η μελέτη και κατασκευή και συντήρηση κοινωφελών έρ¬ 
γων υποδομής. 

Όπωςπ.χ.:Οδικάέργα, αρδευτικά έργα, οικιστικά και κτι- 
ριακάέργα, υδρευτικά και αποχετευτικά έργα, βιομηχανικά 
και βιοτεχνικά έργα, βιολογικοί καθορισμοί κ.λ.π. και γενι¬ 
κότερα η υλοποίηση/συντήρηση έργων υποδομών ή άλλων 
εγκαταστάσεων που αποβλέπουν στην ανάπτυξη και βελ¬ 
τίωση της αναπτυξιακής υποδομής. Οι μελέτες γενικά, οι 
έρευνες και οι κατασκευές θα γίνονται από τις υπηρεσίες 
της επιχείρησης ή από ειδικούς συνεργάτες του εσωτερι¬ 
κού ή του εξωτερικού με τους οποίους μπορεί να συμβάλ¬ 
λεται η επιχείρηση. 

2. Τα έργα που ανήκουν στη σφαίρα της Ιδιωτικής Οικο¬ 
νομίας και Εμπορικής ή Βιομηχανικής / Βιοτεχνικής δρα¬ 
στηριότητας. 

3. Η παραγωγή αγαθών ή η παροχή Υπηρεσιών προς Τρί¬ 
πους σε ανταποδοτική βάση ή και σε μη ανταποδοτική βάση, 
εφόσον αυτό είναι οικονομικά εφικτό και εξυπηρετεί τους 
σκοπούς της επιχείρησης. 

4. Υπηρεσίες κάθε μορφής και Μελέτες κάθε κατηγορίας, 
με σκοπό, τόσο την υποστήριξη του Δήμου και των Ιδιωτών 
για την ένταξη τους σε Εθνικά και Κοινοτικά Προγράμματα 
για την εκμετάλλευση των χρηματοδοτικών - επενδυτικών 
ευκαιριών, όσο και την ανάδειξη και αξιοποίηση κάθε ανα¬ 
πτυξιακού πόρου της δημοτικής και όμορης διαδημοτικής 
περιοχής. 

3. Η ανάληψη κάθε είδους δραστηριοτήτων, που έχουν 
σκοπό την πραγματοποίηση εσόδων: 

Όπωςπ.χ.: 

- Δημοτικής Συγκοινωνίας 

-ΑΞΙΟΠΟΙΗΣΗΣ ΚΑΙ ΕΚΜΕΤΑΛΛΕΥΣΗΣ ΠΕΖΟΔΡΟΜΙΩΝ 
ΚΑΙ ΚΟΙΝΟΧΡΗΣΤΩΝ ΧΩΡΩΝ 


- Η ανάληψη από την ίδια ή η υποβοήθηση και συμμετοχή 
σε επενδυτικές πρωτοβουλίες άλλων δημοσίων ή ιδιωτικών 
φορέων και επιχειρήσεων για την εν «γένει» αξιοποίηση και 
προβολή γεωργικών, δασικών, κτηνοτροφικών, αλιευτικών, 
άλλης μορφής και κατηγορίας φυσικών πόρων με την ανά¬ 
ληψη οιασδήποτε πρωτοβουλίας και την ίδρυση ή την συμ¬ 
μετοχή σε σχετικούς φορείς. 

4. Η ανάληψη κάθε είδους δραστηριοτήτων που σκοπό 
έχουν την ουσιαστική και ολοκληρωμένη πολιτιστική ανά¬ 
πτυξη του Δήμου, η καλλιέργεια σε βάθος της καλλιτεχνι¬ 
κής ευαισθησίας και της αγάπης για τις τέχνες, η προστα¬ 
σία της εθνικής και δημοτικής πολιτιστικής ταυτότητας, η 
αναγωγή καθημερινής και η ενεργητική και συνειδητή συμ¬ 
μετοχή των πολιτών στην πολιτιστική ζωή του Δήμου. 

7. Η ανάληψη κάθε είδους δραστηριοτήτων που σκοπό 
έχουν την ουσιαστική και ολοκληρωμένη τουριστική ανά¬ 
πτυξη του Δήμου 

Όπωςπ.χ.: 

- Η προβολή των τουριστικών πόρων της δημοτικής πε¬ 
ριοχής 

- Η αξιοποίησητωντουριστικώνπόρωντης δημοτικής πε- 

ριοχής 

- Η λειτουργία παιδικών κατασκηνώσεων. 

8. Η ανάληψη κάθε είδους δραστηριοτήτων που σκοπό 
έχουν την ουσιαστική και ολοκληρωμένη ανάπτυξη των κοι¬ 
νωνικών υποδομών και δομών κοινωνικής μέριμνας και φρο¬ 
ντίδας του Δήμου 

Όπωςπ.χ.: 

- Η ίδρυση και Λειτουργία «Κέντρου Ημερήσιας Φροντί¬ 
δας Ηλικιωμένων (ΚΗΦΗ)" 

- Η ίδρυση και λειτουργία Δομής «Βοήθεια στο Σπίτι» 

- Λειτουργία Νέων Δομών ή/και νέων τμημάτων σε υφι¬ 
στάμενες δομές Βρεφονηπιακών ή/και Βρεφονηπιακών 
Ολοκληρωμένης Φροντίδας ή/και Παιδικών Σταθμών ή/και 
Κέντρων Δημιουργικής Απασχόλησης Παιδιών ή/και Κέ¬ 
ντρων Δημιουργικής Απασχόλησης Παιδιών με Αναπηρία 
(ΚΔΑΠΜΕΑ). 

9. Η σύναψη προγραμματικών συμβάσεων σύμφωνα με 
τους νόμους 1416/1984 και 2601/1998 και παντός άλλου 
σχετικού νόμου, όπως μετά οιαδήποτετροποποίηση μέχρι 
σήμερα ή στο μέλλον ισχύουν. 

10. Η ενθάρρυνση και ενίσχυση του ρεύματος παλιννό- 
στησης των αποδήμων Ελλήνων, με την παροχή οικονομι¬ 
κών ή πάσης άλλης μορφής κινήτρων και υπηρεσιών. 

11. Κάθε άλλο Έργο, Εργασία και Υπηρεσία, το οποίο 
συμβάλλει στην πολύπλευρη (κοινωνική, οικονομική, τουρι¬ 
στική και πολιτιστική) ανάπτυξη του Δήμου και της ευρύτε¬ 
ρης όμορης διαδημοτικής περιοχής. 

Για την επίτευξη των προμνησθέντων σκοπών και έργων, 
η επιχείρηση δύναται να συστήνει θυγατρικές αυτής εται¬ 
ρείες, να συμμετέχει σε κοινοπραξίες και γενικά να προβαί¬ 
νει σε συνεργασίες που προωθούν τον σκοπό και το έργο 
της. 

Οι διατάξεις των σκοπών και του έργου που επιδιώκει η 
επιχείρηση, ερμηνεύονται σύμφωνα με τον νόμο τα συναλ¬ 
λακτικά ήθη, την καλή πίστη και πάντοτε προς προαγωγή 
των σκοπών της εταιρείας οι οποίοι αποβλέπουν στην προ¬ 
στασία του δημοσίου συμφέροντος, την ανάπτυξη, την κοι¬ 
νωνική και οικονομική πρόοδο, όπως και την κοινωνική και 
οικονομική ευημερία της περιοχής. 

Άρθρο 6 
Διοίκηση 

Η επιχείρηση διοικείται από: 

α. Το Διοικηπκό Συμβούλιο 

β. Τον Πρόεδρο και τον Αντιπρόεδρο του Διοικητικού 
Συμβουλίου 

γ. Τον Διευθυντή, που ορίζεται ένα από τα μέλη του Δ.Σ. ή 
που προσλαμβάνεται, σύμφωνα με τον Κανονισμό Προσω¬ 
πικού (παρ. 2 του άρθρου 283 του ΔΚΚ (ΠΔ 410/95 - ΦΕΚ Α’ 
231). 

1. Το Διοικητικό Συμβούλιο αποτελείται από πέντε μέλη, 
τα οποία ορίζονται από το Δημοτικό Συμβούλιο. Από τα μέ¬ 
λη αυτά, τουλάχιστον δύο (2) είναι αιρετοί εκπρόσωποι του 
Δήμου, έκτων οποίωντο ένα (1) από μειοψηφία, το οποίο θα 
ορίζεται από το Δημοτικό Συμβούλιο, ένα (1) είναι εκπρό¬ 
σωπος των εργαζόμενων στην επιχείρηση αν αυτή απασχο¬ 
λεί περισσότερους από είκοσι εργαζόμενους, και ένα (1) εί¬ 
ναι εκπρόσωπος κοινωνικού φορέα της περιοχής. Τα υπό¬ 
λοιπα μέλη είναι δημότες ή κάτοικοι δήμου ή κοινότηταςτης 
περιφέρειας της δημοτικής περιοχής των οποίων η επαγ¬ 
γελματική ή επιστημονική ιδιότητα ή η κοινωνική δραστη¬ 
ριότητα είναι συναφείς προς το αντικείμενο της επιχείρη¬ 
σης. 

Επίσης το Δημοτικό Συμβούλιο ορίζει ισάριθμα Αναπλη¬ 
ρωματικά Μέλη ή πέντε (5) αναπληρωματικά μέλη εκ των 
οποίων ένα (1) είναι μέλος του δημοτικού συμβουλίου, ένα 
(1) είναι εκπρόσωπος κοινωνικού φορέα και ένα (1) είναι εκ¬ 
πρόσωπος των εργαζομένων. Τα εν λόγω τρία αναπληρω¬ 
ματικά μέλη αναπληρώνουν, εφόσον απαιτηθεί, τα αντί¬ 
στοιχα τακτικά μέλη ενώ τα άλλα δύο (2) αναπληρωματικά 
μέλη αναπληρώνουν, εφόσον απαιτηθεί, τα λοιπά τακτικά 
μέλη. 

2. Το Δημοτικό Συμβούλιο ορίζει από τα Μέλη του Διοικη¬ 
τικού Συμβουλίου τον Πρόεδρο και τον Αντιπρόεδρό του. 

3. Στον Πρόεδρο και τον Αντιπρόεδρο του Δ.Σ. για τις υπη¬ 
ρεσίες, που παρέχουν στην επιχείρηση μπορεί να καταβάλ¬ 
λεται αποζημίωση, που ορίζεται με απόφαση του δημοτικού 
συμβουλίου, ύστερα από πρόταση του Δ.Σ. της επιχείρη¬ 
σης. 

3. Οι εκπρόσωποιτων εργαζομένων εκλέγονται από τη γε¬ 
νική συνέλευσή τους, που συγκαλείται από το διοικητικό 
συμβούλιο του συλλόγου των εργαζομένων στην επιχείρη¬ 
ση, μέσα σε δεκαπέντε μέρες από τότε που θα πάρειτη σχε¬ 
τική γραπτή πρόσκληση του προέδρου του διοικητικού 
συμβουλίου της επιχείρησης. 

Σε περίπτωση που δεν υπάρχει σύλλογος των εργαζομέ¬ 
νων ή δεν υπάρχει ενιαίος σύλλογος, ο πρόεδρος του διοι¬ 
κητικού συμβουλίου της επιχείρησης συγκαλεί όλους τους 
εργαζομένους σε γενική συνέλευση με σκοπό την εκλογή 
των εκπροσώπων των εργαζομένων. Στην ίδια περίπτωση, η 
γενική συνέλευση των εργαζομένων, με ειδικό κανονισμό, 
ρυθμίζει τα σχετικά με τη σύγκληση της γενικής συνέλευ¬ 
σης και τον τρόπο εκλογής των εκπροσώπων των εργαζο¬ 
μένων. 

Πάντως σε περίπτωση παράλειψης του προέδρου του δι¬ 
οικητικού συμβουλίου της επιχείρησης να απευθύνει τη 
σχετική πρόσκληση προς το σύλλογο των εργαζομένων ή 
να συγκαλέσει τους εργαζομένους της επιχείρησης σε γε¬ 
νική συνέλευση, οι εργαζόμενοι μπορούν να ενεργήσουν 
σχετικά και χωρίς την πρόσκληση προέδρου του διοικητι¬ 
κού συμβουλίου της επιχείρησης. 

3. Τον κοινωνικό φορέα που θα εκπροσωπηθεί στο διοικη¬ 
τικό συμβούλιο της επιχείρησης επιλέγει το δημοτικό συμ¬ 
βούλιο και είναι κατά προτίμηση συνεταιρισμός κατοίκων 


της περιφέρειας του Δήμου, που εκπροσωπεί τους κατανα¬ 
λωτές των προϊόντων (αγοραστές ή χρήστες) ή τους χρή¬ 
στες των έργων ή υπηρεσιών της επιχείρησης, άλλος κοι¬ 
νωνικός φορέας που τα μέλη του εξυπηρετούνται ή επηρε¬ 
άζονται από τη δραστηριότητα αυτής της επιχείρησης. Αν 
δεν υπάρχει τέτοιος συνεταιρισμός ή άλλος κοινωνικός φο¬ 
ρέας στην περιφέρεια του Δήμου, τότε το δημοτικό συμ¬ 
βούλιο επιλέγει παραπλήσιο φορέα. 

Ο εκπρόσωπος του κοινωνικού φορέα στο διοικητικό συμ¬ 
βούλιο της επιχείρησης ορίζεται με απόφαση του διοικητι¬ 
κού συμβουλίου του κοινωνικού φορέα σε τριάντα ημέρες 
από την κοινοποίηση της σχετικής πρόσκλησης του Δημάρ¬ 
χου, αν παρέλθει άπρακτη η προθεσμία αυτή, το δημοτικό 
συμβούλιο μπορεί να επιλέξει άλλον κοινωνικό φορέα προς 
εκπροσώπηση στο διοικητικό συμβούλιο μετά ίδια κριτήρια 
και διαδικασίες. 

Στο διοικητικό συμβούλιο μπορεί να εκπροσωπηθούν πε¬ 
ρισσότεροι από ένα κοινωνικοί φορείς. 

4. Μέλη του διοικητικού συμβουλίου δεν μπορούν να είναι 
επιχειρηματίες ή μέλη του διοικητικού συμβουλίου ή διευ¬ 
θυντές επιχειρήσεων, που συνδέονται με την επιχείρηση με 
σύμβαση έργου ή είναι προμηθευτές της επιχείρησης ή 
έχουν αντικείμενο όμοιο ή συναφές προς αυτό της επιχεί- 
ρησης. 

Το κώλυμα αυτό δεν ισχύει αν η επιχείρηση αυτή είναι επί¬ 
σης επιχείρηση του Δήμου. 

Άρθρο 7 

Διοικητικό Συμβούλιο 

(Θητεία - Αντικατάσταση - Αναπλήρωση). 

1. Η θητεία του διοικητικού συμβουλίου ακολουθεί τη δη¬ 
μοτική περίοδο και σε κάθε περίπτωση λήγει το αργότερο 
τρεις μήνες μετά την εγκατάσταση του δημοτικού συμβου¬ 
λίου. 

Το δημοτικό συμβούλιο οφείλει να ορίσει τα μέλη του δι¬ 
οικητικού συμβουλίου μέσα στην παραπάνω προθεσμία και 
σε περίπτωση σύστασης νέας επιχείρησης μέσα σε τρεις 
μήνες από τη δημοσίευση της συστατικής πράξης. 

2. Σε περίπτωση που για οποιοδήποτε λόγο δεν οριστούν 
τα μέλη του διοικητικού συμβουλίουτης επιχείρησης απότο 
νέο δημοτικό συμβούλιο, παρατείνεται η θητεία του διοικη¬ 
τικού συμβουλίου μέχρι να οριστούν αυτά. 

3. Τα μέλη του διοικητικού συμβουλίου μπορεί να αντικα- 
τασταθούν κατά τη διάρκεια της θητείας τους για αποχρώ- 
ντα λόγο με απόφαση του δημοτικού συμβουλίου που τα 
έχει ορίσει, η οποία λαμβάνεται με την απόλυτη πλειοψηφία 
του νόμιμου αριθμού των μελών του. Ειδικά για την αντικα¬ 
τάσταση των εκπροσώπωντων εργαζομένων και του κοινω¬ 
νικού φορέα της περιοχής απαιτείται η σύμφωνη γνώμη του 
οργάνου που τους πρότεινε. 

4. Αν μέλη του διοικητικού συμβουλίου δεν δεχθούν τον 
ορισμό τους, μέσα σε τριάντα μέρες από την επίδοση του 
σχετικού εγγράφου, ή παραιτηθούν ή πεθάνουν ή αντικα- 
τασταθούν ή αν παραμείνουν κενές θέσεις μελών για οποι- 
ονδήποτε άλλο λόγο, τότε αντικαθίστανται από τα αναπλη¬ 
ρωματικά μέλη του διοικητικού συμβουλίου, με τη σειρά 
που αυτά έχουν ορισθεί, με πράξη του δημοτικού συμβου¬ 
λίου. Εάν και τα αναπληρωματικά μέλη εξαντληθούν, το δι¬ 
οικητικό συμβούλιο, μέχρι να οριστούν οι αντικαταστάτες 
τους, λειτουργεί νόμιμα με την ελλιπή σύνθεσητου, που δεν 
μπορεί πάντως να είναι μικρότερη από τον αριθμό των με¬ 
λών που χρειάζεται για την απαρτία. Νόμιμα επίσης λει¬ 
τουργεί το διοικητικό συμβούλιο μέχρι να οριστούν οι εκ¬ 
πρόσωποι των εργαζομένων και του κοινωνικού φορέα της 
περιοχής. 

5. Μέλοςτου διοικητικού συμβουλίου που απουσιάζει αδι¬ 
καιολόγητα από τις συνεδριάσεις του επί διάστημα μεγα¬ 
λύτερο των τριών μηνών θεωρείται ότι παραιτήθηκε και 
αντικαθίσταται με απόφαση του δημοτικού συμβουλίου. 

Άρθρο 8 

Διοικητικό Συμβούλιο 

(Σύγκλιση - Απαρτία - Λήψη Αποφάσεων) 

1. Το διοικητικό συμβούλιο συνέρχεται τακτικά τουλάχι¬ 
στον μία φορά το μήνα και έκτακτα όταν οι υποθέσεις της 
επιχείρησης το απαιτούν. Το διοικητικό συμβούλιο συγκα- 
λείται από τον πρόεδρό του, ο οποίος υποχρεώνεται να το 
συγκαλέσει και όταν το ζητήσουν το ένα τρίτο των μελών 
του ή ο Δήμαρχος ή το Δημοτικό Συμβούλιο, οι οποίο ορί¬ 
ζουν ταυτόχρονα και το σκοπό της σύγκλησης. 

2. Το διοικητικό συμβούλιο συνεδριάζει στην έδρα της επι¬ 
χείρησης και βρίσκεται σε απαρτία, εφόσον ο αριθμός των 
παρόντων είναι μεγαλύτερος από το μισό του νόμιμου αριθ¬ 
μού των μελών του. 

3. Οι αποφάσεις του διοικητικού συμβουλίου λαμβάνο- 
νται με την απόλυτη πλειοψηφία των παρόντων και σε περί¬ 
πτωση ισοψηφίας επικρατεί η ψήφος του προέδρου. Η ψη¬ 
φοφορία είναι φανερή, ενώ γίνεται υποχρεωτικά μυστική με 
ψηφοδέλτια ψηφοφορία αν υπάρχει ιδιαίτερος λόγος και 
ζητηθεί από δύο μέλη του συμβουλίου. 

4. Για τις συνεδριάσεις του διοικητικού συμβουλίου τη¬ 
ρούνται πρακτικά σε Ειδικό Βιβλίο. Ταπρακτικά υπογράφο¬ 
νται από τον πρόεδρο και τα μέλη του συμβουλίου, που εί¬ 
ναι παρόντα στη συνεδρίαση. Τα πρακτικά τηρούνται από 
υπάλληλο της επιχείρησης, που ορίζεται με απόφαση του 
συμβουλίου. 

Άρθρο 9 

Διοικητικό Συμβούλιο 

(Αρμοδιότητεςτου Διοικητικού Συμβουλίου) 

Το διοικητικό συμβούλιο διοικεί και διαχειρίζεται τις υπο¬ 
θέσεις που αφορούν την επιχείρηση, εκτός από τις περι¬ 
πτώσεις, που αρμόδιο είναι το δημοτικό συμβούλιο, σύμ¬ 
φωνα με τις διατάξεις του ΔΚΚ ή με αυτή τη συστατική πρά¬ 
ξη, και ιδιαίτερα: 

α) Διορίζει και απολύει το υπαλληλικό και εργατοτεχνικό 
προσωπικό και αποφασίζει για όλες τις μεταβολές της υπη¬ 
ρεσιακής του κατάστασης. 

β) Ψηφίζει τον προϋπολογισμό, εγκρίνει τον ισολογισμό 
και καταρτίζει την έκθεση πεπραγμένων στο τέλος κάθε δια¬ 
χειριστικής χρήσης. 

γ) Καθορίζει τις τιμές και τους όρους για τη διάθεση των 
προϊόντωντης επιχείρησης ή για την χρήση των υπηρεσιών 
της. 

δ) Αποφασίζει γιατοντρόπο ανάθεσηςτων μελετών, εκτέ¬ 
λεσης των έργων και διενέργειας των προμηθειών, αναθέ¬ 
τει τη σύνταξη των μελετών και την εκτέλεση των έργων και 
εγκρίνει τις μελέτες και τις προμήθειες όπως ειδικότερα 
ορίζεται στον σχετικό κανονισμό. 

ε) Αποφασίζει για την αγορά και τη μίσθωση ακινήτων και 
κινητών, που είναι χρήσιμα στην επιχείρηση και την εκποίη¬ 
ση, εκμίσθωση και γενικότερα εκμετάλλευση ακινήτων και 
κινητών που ανήκουν στην επιχείρηση. 

στ) Αποφασίζει την άσκηση και παραίτηση από οποιοδή- 
ποτε ένδικο μέσο ενώπιον οποιουδήποτε δικαστηρίου και 
διοικητικής αρχής, καθώς και τα σχετικά με δικαστικούς και 
εξώδικους συμβιβασμούς. 

ζ) Αποφασίζει τη σύναψη κάθε φύσης δανείων, και μπορεί 
για ασφάλειά τους να εκχωρεί το σύνολο ή μέρος από τις 
προσόδους της επιχείρησης, και αποφασίζει την παροχή δι¬ 
καιωμάτων υποθήκης σε ακίνητά της. 

η) Γνωμοδοτεί για όλα τα θέματα που αφορούν την επι¬ 


χείρηση, εφόσον τα θέματα αυτά ανήκουν στην αποφασι¬ 
στική αρμοδιότητα του δημοτικού συμβουλίου. 

Άρθρο 10 

Διοικητικό Συμβούλιο 
(Εποπτεία) 

1. Το διοικητικό συμβούλιο στέλνει όλες τις αποφάσεις 
του, το αργότερο εντός δέκα ημερών από την έκδοσή τους 
στον δήμο, στον οποίο ανήκει η επιχείρηση. 

2. Οι αποφάσεις του διοικητικού συμβουλίου της επιχεί¬ 
ρησης εγκρίνονται από το δημοτικό συμβούλιο. 

3. Το δημοτικό συμβούλιο εγκρίνει τον ισολογισμό και την 
έκθεση πεπραγμένων, αν προβλέπεται η σύνταξή τους από 
το Π.Δ. της παρ. 5 του άρθρου 283 / Π.Δ. 410/95. Επίσης, 
μπορεί να αποφασίζει τη διενέργεια έκτακτου διαχειριστι¬ 
κού ελέγχου, από τα πρόσωπα που ορίζονται σύμφωνα με 
την παράγραφο 2 του άρθρου 281 / Π .Δ. 410/95. 

Άρθρο 11 

Πρόεδρος - Αντιπρόεδρος - Αρμοδιότητες 

1. Το δημοτικό συμβούλιο ορίζει από τα μέλη του διοικητι¬ 
κού συμβουλίου της επιχείρησης τον πρόεδρο και τον αντι¬ 
πρόεδρο της επιχείρησης, οι οποίοι είναι αντίστοιχα πρόε¬ 
δρος και αντιπρόεδρος και του διοικητικού συμβουλίου της. 

2. Ο πρόεδρος του διοικητικού συμβουλίου εκπροσωπεί 
την επιχείρηση στα δικαστήρια και σε κάθε αρχή και δίνει 
τους όρκους που επιβάλλεται. Επίσης, μπορεί σε περίπτω¬ 
ση κινδύνου από αναβολή, χωρίς απόφαση του διοικητικού 
συμβουλίου, να εγείρει και αντικρούει αγωγές και να ασκεί 
ένδικα μέσα, να διορίζει πληρεξουσίους και να προβαίνει σε 
κάθε δικαστική ή εξώδικη πράξη που προστατεύει αμέσως 
στο διοικητικό συμβούλιο. 

Ο Πρόεδρος υπογράφει τις συμβάσεις, που συνάπτει η 
επιχείρηση. 

Τον πρόεδρο αναπληρώνει στα καθήκοντά του ο Αντι¬ 
πρόεδρος. 

Άρθρο 12 

Απασχόληση Μελών του Δ.Σ. - Διευθυντής 

1. Με απόφαση του δημοτικού συμβουλίου, που λαμβά- 
νεται ύστερα από πρόταση του διοικητικού συμβουλίου της 
επιχείρησης, μπορεί να ορίζεται η μερική ή πλήρης απα¬ 
σχόληση μέχρι του ενός τετάρτου των μελών του διοικητι¬ 
κού συμβουλίου στην επιχείρηση με αμοιβή. Στην ίδια από¬ 
φαση καθορίζονται τα μέλη που θα απασχοληθούν, οι αρ¬ 
μοδιότητες και η αμοιβή τους για την πρόσθετη αυτήν 
απασχόλησή τους. Αν το ένα τέταρτο των μελών δεν είναι 
ακέραιος αριθμός, το κλάσμα που προκύπτει στρογγυλεύ¬ 
εται προς τα πάνω. 

2. Για την αποτελεσματικότερη λειτουργία της επιχείρη¬ 
σης μπορεί το διοικητικό συμβούλιο να αναθέτει με απόφα¬ 
σή του την άσκηση του συνόλου ή μέρους των αρμοδιοτή- 
τωντου, εκτός των περιπτώσεων α’, β’, γ’, ε’, ζ’ καιη’του άρ¬ 
θρου 9, στον Πρόεδρο, στο Διευθυντή, στους Υπεύθυνους 
των λειτουργικών μονάδωντης επιχείρησης και σε άλλα όρ¬ 
γανα αυτής. 

3. Με απόφαση του διοικητικού συμβουλίου της επιχείρη¬ 
σης μπορεί να προσλαμβάνεται διευθυντής αυτής ή να ορί¬ 
ζεται ως διευθυντής ένα από τα μέλη τους. Στον κανονισμό 
προσωπικού καθορίζονται τα προσόντα που πρέπει να έχει 
ο διευθυντής της επιχείρησης. 

Άρθρο 13 
Αποζημιώσεις 

1. Στον Πρόεδρο και τον Αντιπρόεδρο του Διοικητικού 
Συμβουλίου της επιχείρησης μπορεί να καταβάλλεται απο¬ 
ζημίωση για τις υπηρεσίες που παρέχουν στην επιχείρηση. 

Η αποζημίωση ορίζεται με απόφαση του Διοικητικού Συμ¬ 
βουλίου της επιχείρησης. 

2. Με την ίδια διαδικασία μπορεί να καταβάλλεται απο¬ 
ζημίωση στα Μέλη του Διοικητικού Συμβουλίου για τη 
συμμετοχή τους στις συνεδριάσεις του. 

3. Για τον καθορισμό των ανωτέρω αποζημιώσεων λαμ- 
βάνεται υπόψη η οικονομική δυνατότητα της επιχείρησης. 

Άρθρο 14 

Κεφάλαιο της Επιχείρησης 

Το Κεφάλαιο της επιχείρησης ορίζεται σε 17.500 ευρώ. 

Άρθρο 15 

Διαχείριση - Διάθεση Κερδών 

1. Η διαχείριση των επιχειρήσεων γίνεται σύμφωνα με 
ιδιαίτερο προϋπολογισμό εσόδων και εξόδων και είναι 
ανεξάρτητη από τη δημοτική διαχείριση. 

Το οικονομικό έτος της διαχείρισης των επιχειρήσεων 
συμπίπτει με το ημερολογιακό έτος. 

2. Με απόφαση του διοικητικού συμβουλίου της επιχεί¬ 
ρησης, που εγκρίνεται από το δημοτικό συμβούλιο, τα κα¬ 
θαρά κέρδη που προκύπτουν από τη διαχείριση, μετά την 
αφαίρεση των αποσβέσεων και τη δημιουργία του απαραί¬ 
τητου αποθεματικού, το ύψος του οποίου ως ποσοστό επί 
των κερδών ορίζεται με απόφαση του δημοτικού συμβου¬ 
λίου μπορεί να διατίθενται για την βελτίωση ή την επέκτα¬ 
ση των εγκαταστάσεων της επιχείρησης ή να διατίθενται 
από τον Δήμο για την εκπλήρωση κοινωφελών σκοπών. 

3. Μετην ίδια απόφαση το διοικητικό συμβούλιο της επι¬ 
χείρησης εκτιμώντας τους στόχους, την αποδοτικότητας 
καιτηνπαραγωγικότητατης, μπορεί να κρατήσει μέχρι εί¬ 
κοσι πέντε στα εκατό από τα καθαρά κέρδη, σε ιδιαίτερο 
λογαριασμό για την παροχή κινήτρων στους εργαζόμε¬ 
νους, εν τη μορφή πρόσθετων υλικών αμοιβών. Τα κριτή¬ 
ρια και τη διαδικασία καταβολής των αμοιβών αυτών και 
κάθε αναγκαία λεπτομέρεια καθορίζονται στον κανονι¬ 
σμό προσωπικού. Οι πρόσθετες αυτές αμοιβές δεν απο¬ 
τελούν τακτικές αποδοχές κατά την έννοια των διατάξεων 
της εργατικής νομοθεσίας και αποτελούν φορολογητέο 
εισόδημα μόνο κατά το ήμισυ. 

4. Μετά από σχετική απόφαση του δημοτικού συμβου¬ 
λίου η εκπλήρωση των κοινωφελών σκοπών της παρ. 2 
του άρθρου αυτού μπορεί να γίνει από την ίδια την επιχεί¬ 
ρηση, για λογαριασμό του δήμου. 

Άρθρο 16 

Ταμειακή Υπηρεσία - Διαχειριστικός Έλεγχος 

1. Η Ταμιακή Υπηρεσία της επιχείρησης είναι ανεξάρτη¬ 
τη από τη ν Ταμιακή Υπη ρεσία το υ Δή μο υ. 

2. Ο τακτικός διαχειριστικός έλεγχος της επιχείρησης 
γίνεται από δύο ελεγκτές, που διορίζονται από το Δημοτι¬ 
κό Συμβούλιο στην αρχή κάθε οικονομικού έτους. 

Με την ίδια απόφαση ορίζεται και η αμοιβή τους. 

Ως Ελεγκτές ορίζονται ορκωτοί λογιστές/ελεγκτές ή 
πρόσωπα που έχουν το δικαίωμα να οριστούν σε ανώνυ¬ 
μη εταιρεία. 

3. Με απόφαση του Περιφερειακού Διευθυντή, εφόσον 
συντρέχει ειδική περίπτωση, μπορεί να ενεργείται έκτα¬ 
κτος διαχειριστικός έλεγχος της επιχειρήσεως από ορκω¬ 
τούς ελεγκτές, που ορίζονται από τον Περιφερειακό Δι¬ 
ευθυντή. Μετην ίδια απόφαση ορίζεται και η αμοιβή τους, 
η οποία βαρύνει τον προϋπολογισμό της επιχείρησης. 


Άρθρο 17 
Κανονισμοί 

1. Οι Κανονισμοί που συντάσσονται από το Διοικητικό 
Συμβούλιο της επιχείρησης και εγκρίνονται από το Δημο¬ 
τικό Συμβούλιο, είναι: 

• Α) Ο Εσωτερικός Κανονισμός Υπηρεσιών, με τον 
οποίο καθορίζονται η Οργάνωση, η Διάρθρωση και οι Αρ¬ 
μοδιότητες της επιχείρησης και το Ανώτατο Όριο του 
Αριθμού του Προσωπικού, και 

• Β) Ο Κανονισμός Διαχείρισης 

2. Από το Δ.Σ. συντάσσεται Κανονισμός Προσωπικού 
που καθορίζει τους κανόνες που διέπουντην Πρόσληψη, 
τα Προσόντα του προσωπικού και το Πειθαρχικό του Δί¬ 
καιο. Με απόφαση του Δ.Σ. μπορεί να συντάσσονται και 
άλλοι Κανονισμοί, που κρίνονται απαραίτητοι για την λει¬ 
τουργία της επιχείρησης. 

3. Το Προσωπικό της επιχείρησης συνδέεται με αυτή με 
σχέση ιδιωτικού δικαίου. 

4. Στην επιχείρηση γίνονται Αποσβέσεις με τα ποσοστά, 
που ορίζει η Φορολογική Νομοθεσία. 

Άρθρο 18 

Βιβλία και Στοιχεία Επιχείρησης 

Οι διατάξεις του Π.Δ. 520/1988 «Βιβλία και στοιχεία που 
πρέπει να τηρούνται από τις αμιγείς δημοτικές και κοινο¬ 
τικές επιχειρήσεις» (ΦΕΚΑ’ 236/1988) εφαρμόζονται ανα¬ 
λογικά. 

Άρθρο 19 

Διάλυση της Επιχείρησης 

Η επιχείρηση διαλύεται με την συμπλήρωση του χρόνου 
για τον οποίο είχε συσταθεί, καθώς και σε κάθε άλλη περί¬ 
πτωση, που προβλέπεται από την Συστατική Πράξη. Μετά 
την Εκκαθάριση της περιουσίας της επιχείρησης όσα περι¬ 
ουσιακά στοιχεία απομένουν περιέρχονται στο Δήμο. 

Άρθρο 20 

Ακροτελεύτιο Άρθρο 

Σε κάθε περίπτωση, για κάθετιπου δεν ρυθμίζεται στη πα¬ 
ρούσα συστατική πράξη, ισχύουν οι ρυθμίσεις του ΠΕ¬ 
ΜΠΤΟΥ ΜΕΡΟΥΣ- ΕΠΙΧΕΙΡΗΣΕΙΣ του ΔΚΚ- Π.Δ. 410/1995 
- Άρθρα 277 επόμενα, καθώς και κάθε άλλη αναλογική διά¬ 
ταξη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 4 Αυγούστου 2004 
Η Γ ενική Γ ραμματέας Περιφέρειας 
ΑΓΓΕΛΑ ΑΒΟΥΡ Η 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(15) 

Στο ΦΕΚ 71/21.1.2004 (τεύχος Β'), στο οποίο δημοσιεύ- 
θηκε η με αρ. πρωτ. 29980/9.1.2004 απόφαση του Γενικού 
Γραμματέα Περιφέρειας Κρήτης για την απόκτηση Ελληνι¬ 
κής Ιθαγένειας της ομογενούς Πιλάβοβα Ζινάίντα, σύζυγος 
Πιλάβοβ Γενναδίου, το γένος Γαβριήλοβ Βλαντιμήρ (αύξ. 
αριθ. 13), διορθώνεται ο εξελληνισμός του επωνύμου της, 
από το εσφαλμένο «Πιλαβίδη», στο ορθό «Πιλαδίδη». 

(Από την Περιφέρεια Κρήτης) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




